डा. यादव पेशाले अनुसन्धानकर्ता र शिक्षक हुनुहुन्छ । स्नातकोत्तरमा अर्थशास्त्रमा स्वर्ण मेडल पाउनुभएका डा. यादवले सोही विषयमा विद्यावारिधि पनि प्राप्त गर्नुभएको छ । उहाँको २४ वर्षे अध्यापन अनुभव छ । डा. यादव अनुभवी प्रशासक, अनुसन्धाता, लेखक, अधिवक्ता, मानवअधिकारकर्मी, सप्तरीको नागरिक समाजको समन्वयकर्ता हुनुहुन्छ । निर्वाचन आयुक्तको पदमा नियुक्त हुनअघि उहाँले सहायक क्याम्पस प्रमुखको पदभार सम्भाल्नुभएको थियो । अध्यापन बाहेक उहाँले देशको ग्रामीण भेगमा धेरै महत्वपूर्ण अनुसन्धानका कार्य पनि गर्नुभएको छ ।
